Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 63/10)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»TERRE ALFIERI«

PDO-IT-A1241-AM02

Meddelelsesdato: 24.11.2020

BESKRIVELSE AF OG BEGRUNDELSE FOR DEN GODKENDTE ÆNDRING

1. Betegnelse og vin — traditionelle benævnelser

a) I Italien er den status, der er forbundet med »kontrolleret og garanteret oprindelsesbetegnelse« (DOCG), forbeholdt vine, der har haft status som vine med »kontrolleret oprindelsesbetegnelse« (DOC) i mindst 7 år, jf. gældende lovgivning, og som anses for at være af særlig værdi på grund af deres iboende kvalitetsegenskaber (sammenlignet med gennemsnittet af tilsvarende vine, på grund af indvirkningen af traditionelle naturlige, menneskelige og historiske faktorer) og det handelsmæssige omdømme, de har opnået. Derfor kan vine med betegnelsen »Terre Alfieri« BOB, 11 år efter at de først fik tildelt beskyttelsesstatus, nu forsynes med den italienske traditionelle benævnelse »Denominazione di origine controllata e garantita« (DOCG), der er udtryk for det omdømme og den anseelse, de har opnået både nationalt og internationalt. Denne ændring berører afsnit 1.3, litra a), i enhedsdokumentet (Andre oplysninger — Traditionelle benævnelser) og ajourfører de artikler i produktspecifikationen, der indeholder udtrykket »kontrolleret oprindelsesbetegnelse«, idet den erstattes med »kontrolleret og garanteret oprindelsesbetegnelse«.

b) Betegnelserne »Superiore« og »Riserva« kan nu anvendes for de eksisterende produkttyper fra kategori 1 (vin). Klimaændringer, der fører til længere somre og højere temperaturer, giver druerne et højere sukkerindhold og et højere potentielt alkoholindhold, hvilket gør de vine, der produceres, mere egnede til lagring. Formålet med denne ændring var derfor at fremhæve produktionen af vine med et højere alkoholindhold og vine, der traditionelt skal lagres, for bedre at afspejle den faktiske profil af de »Terre Alfieri« BOB-vine, der produceres, ved at udvide produktsortimentet og give markedet flere valgmuligheder. Disse ændringer berører afsnit 1.3, litra b), i enhedsdokumentet (Andre oplysninger — Traditionelle benævnelser) og artikel 1-6 i produktspecifikationen.

2. Beskrivelse af vinen/vinene

a) Der er tilføjet beskrivelser for typerne »Terre Alfieri« Arneis Superiore, »Terre Alfieri« Nebbiolo Superiore og »Terre Alfieri« Nebbiolo Riserva, herunder vine, der er mærket vigna efterfulgt af et stednavn eller navnet på en vingård. Tilføjelsen af disse typer har til formål at fremhæve de vine, der fremstilles under denne BOB, som har højere analytiske parametre (f.eks. et højere alkoholindhold og/eller tørstofindhold) og er velegnede til lagring, navnlig rødvinene, der ikke kun kan frembyde kvaliteter hidrørende fra de anvendte druer, men også dufte hidrørende fra eksponering for træfade.

b) For alle typer er der fastsat et minimumssyreindhold ved konsum på 4,5 gram pr. liter i stedet for 5 gram pr. liter. Begrundelse: Klimaændringerne har ført til tidlig modning og en fysiologisk reduktion af druernes totale syreindhold. Baseret på iagttagelser under fremstillingen af BOB-vine blev det derfor anset for hensigtsmæssigt at ajourføre denne parameter ved at forhøje den til mindst 4,5 gram pr. liter for alle typer. Disse ændringer berører punkt 4 i enhedsdokumentet (Beskrivelse af vinen/vinene) og artikel 6 i produktspecifikationen.

3. Maksimumsudbytter

Der er fastsat maksimumudbytter for de nye typer »Terre Alfieri« Arneis Superiore og »Terre Alfieri« Nebbiolo Superiore og Riserva.

De maksimumsudbytter pr. hektar, der er fastsat for de typer, der er forsynet med »Superiore«-angivelsen, er et ton lavere end dem, der er fastsat for basistyperne, for at opnå en højere kvalitet af de fremstillede vine, som vil være kendetegnet ved et højere alkohol- og tørstofindhold.

Denne ændring vedrører punkt 5.b, i enhedsdokumentet (Maksimumsudbytter) og artikel 4 i produktspecifikationen.

4. Regler for vinfremstilling

Det naturlige alkoholindhold udtrykt i volumen for »Terre Alfieri« Arneis-typen er blevet forhøjet på grund af de nuværende klimaændringer og de iagttagelser, der er gjort på vinmarkerne med hensyn til det naturlige alkoholindhold udtrykt i volumen i de druer, der er bestemt til fremstilling af denne vin. Det blev anset for nødvendigt at ajourføre denne analytiske parameter ved at forhøje den fra 11,00 % vol. til 11,50 % vol.

Denne ændring berører artikel 4 i produktspecifikationen.

5. Regler for vinfremstilling

a) For basistypen »Terre Alfieri« Arneis er reglen om, at vine ikke må markedsføres før fire måneder fra den 1. november i høståret, blevet fjernet, da producenterne anser det for at være en kommerciel ulempe.

b) Der er fastsat obligatoriske minimumslagringsperioder for de nye kategorier, nemlig 6 måneder for »Terre Alfieri« Arneis Superiore, 12 måneder for »Terre Alfieri« Nebbiolo Superiore, heraf 6 måneder på træfade, og mindst 24 måneder for »Terre Alfieri« Nebbiolo Riserva, heraf mindst 12 måneder på træfade. Det er også blevet præciseret, at lagringen begynder den 1. november i høståret. Disse ændringer berører artikel 5 i produktspecifikationen.

6. Drueproduktionsområde — redaktionelle ændringer

For at opnå større klarhed blev det anset for nødvendigt at medtage den nøjagtige afgrænsning af produktionsområdet i enhedsdokumentet, jf. produktspecifikationen (drueproduktionsområdet). Dette er en redaktionel ændring, der ikke ændrer afgrænsningen af produktionsområdet.

Denne ændring berører punkt 6 i enhedsdokumentet (Afgrænset geografisk område).

7. Yderligere betingelser — redaktionelle ændringer

Der er tilføjet undtagelser fra kravet om, at produktion og aftapning skal finde sted i det afgrænsede geografiske område, i afsnittet »Yderligere vigtige betingelser« i enhedsdokumentet. Disse betingelser har været indeholdt i produktspecifikationen, siden »Terre Alfieri« blev anerkendt som BOB (i 2009), men på grund af fejl blev de ikke medtaget i enhedsdokumentet. Der er derfor tale om en redaktionel ændring.

Denne ændring berører punkt 9 i enhedsdokumentet (Yderligere vigtige betingelser), men ikke produktspecifikationen.

8. Andre redaktionelle ændringer

Følgende udgår af artikel 6 i produktspecifikationen, da det ikke længere er i overensstemmelse med gældende lovgivning: »Ministeriet for landbrugs-, fødevare- og skovbrugspolitik kan ved sit eget dekret ændre grænseværdierne for totalt syreindhold og ekstrakt-indhold beregnet sukkerfri«.

— En række henvisninger til lovgivning i produktspecifikationen er blevet ajourført.

— Afsnittet »Andre oplysninger — Kontaktoplysninger« i enhedsdokumentet er blevet ajourført i forhold til punkt 1.2.1, 1.2.2, 1.2.3 og 1.2.5.

ENHEDSDOKUMENT

1. Produktets betegnelse

Terre Alfieri

2. Type geografisk betegnelse

BOB — Beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

»Terre Alfieri« Arneis

Farve: strågul af varierende intensitet, undertiden med et gyldent skær

Duft: delikat, velduftende og undertiden blomsteragtig

Smag: knastør med en behagelig bitterhed.

Totalt minimumsalkoholindhold udtrykt i volumen: 12,00 %, også for vine mærket vigna efterfulgt af et stednavn eller navnet på en vingård.

Minimumsindhold af sukkerfrit ekstrakt: 16 gram pr. liter også for vine mærket vigna efterfulgt af et stednavn eller navnet på en vingård.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.): Virkeligt minimumsalkoholindhold (i % vol.): Totalt syreindhold, minimum: 4,5 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter): Totalt indhold af svovldioxid, maksimum (i milligram pr. liter):

»Terre Alfieri« Arneis Superiore

»Terre Alfieri« Arneis Superiore, herunder vine mærket vigna efterfulgt af et stednavn eller navnet på en vingård.

Farve: strågul af varierende intensitet, undertiden med et gyldent skær

Duft: delikat, velduftende og undertiden blomsteragtig

Smag: knastør med en behagelig bitterhed.

Totalt minimumsalkoholindhold udtrykt i volumen: 12,50 %, også for vine mærket vigna efterfulgt af et stednavn eller navnet på en vingård.

Totalt syreindhold, minimum: 4,5 gram pr. liter.

Minimumsindhold af sukkerfrit ekstrakt: 17,0 gram pr. liter.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.): Virkeligt minimumsalkoholindhold (i % vol.): Totalt syreindhold, minimum: Indhold af flygtig syre, maksimum (i milliækvivalenter pr. liter): Totalt indhold af svovldioxid, maksimum (i milligram pr. liter):

»Terre Alfieri« Nebbiolo

Farve: rubinrød i retning af granatrød med alderen

Duft: karakteristisk, delikat, undertiden med antydninger af viol

Smag: knastør, fyldig, harmonisk.

Totalt minimumsalkoholindhold udtrykt i volumen: 13,00 %, også for vine mærket vigna efterfulgt af et stednavn eller navnet på en vingård.

Totalt syreindhold, minimum: 4,5 g/l

Minimumsindhold af sukkerfrit ekstrakt: 22,0 g/l 23 g/l for vin mærket vigna efterfulgt af et stednavn eller en vingård.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.): Virkeligt minimumsalkoholindhold (i % vol.): Totalt syreindhold, minimum: 4,5 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter): Totalt indhold af svovldioxid, maksimum (i milligram pr. liter):

»Terre Alfieri« Nebbiolo Superiore

»Terre Alfieri« Nebbiolo Superiore, herunder vine mærket vigna efterfulgt af et stednavn eller navnet på en vingård

Farve: rubinrød i retning af granatrød med alderen

Duft: karakteristisk, delikat, undertiden med antydninger af viol

Smag: knastør, fyldig, harmonisk.

Totalt minimumsalkoholindhold udtrykt i volumen: 13,50 %, også for vine mærket vigna efterfulgt af et stednavn eller navnet på en vingård.

Totalt syreindhold, minimum: 4,5 gram pr. liter.

Minimumsindhold af sukkerfrit ekstrakt: 23,0 gram pr. liter.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.): Virkeligt minimumsalkoholindhold (i % vol.): Totalt syreindhold, minimum: 4,5 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter): Totalt indhold af svovldioxid, maksimum (i milligram pr. liter):

»Terre Alfieri« Nebbiolo Riserva

Farve: rubinrød i retning af granatrød med alderen

Duft: karakteristisk, delikat, undertiden med antydninger af viol

Smag: knastør, fyldig, harmonisk.

Totalt minimumsalkoholindhold udtrykt i volumen: 13,50 %, også for vine mærket vigna efterfulgt af et stednavn eller navnet på en vingård.

Totalt syreindhold, minimum: 4,5 gram pr. liter.

Minimumsindholdet af sukkerfrit ekstrakt er 23,0 gram pr. liter.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (i % vol.): Virkeligt minimumsalkoholindhold (i % vol.): Totalt syreindhold, minimum: 4,5 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter): Totalt indhold af svovldioxid, maksimum (i milligram pr. liter):

5. Vinfremstillingsmetoder

a) Særlige ønologiske fremgangsmåder

INGEN

b) Maksimumsudbytter

»Terre Alfieri« Arneis

10 000 kg druer pr. hektar

»Terre Alfieri Arneis« Superiore, herunder vine mærket vigna efterfulgt af et stednavn eller navnet på en vingård

9 000 kg druer pr. hektar

»Terre Alfieri« Nebbiolo, herunder Riserva

8 500 kg druer pr. hektar

»Terre Alfieri« Nebbiolo Superiore og Terre Alfieri Nebbiolo Riserva, herunder vine mærket vigna efterfulgt af et stednavn eller navnet på en vingård

7 500 kg druer pr. hektar

6. Afgrænset geografisk område

Produktionsområdet for druer, der er egnet til fremstilling af »Terre Alfieri« DOCG-vine, omfatter det samlede område for kommunerne Antignano, Celle Enomondo, Cisterna d'Asti, Revigliasco, San Damiano, San Martino Alfieri og Tigliole i provinsen Asti og en del af kommunerne Castellinaldo, Govone, Magliano Alfieri og Priocca i provinsen Cuneo som fastlagt nedenfor:

Fra skæringspunktet mellem provinserne Asti og Cuneo, mellem kommunerne San Damiano, Govone og Priocca, ved Bricco Genepreto i kommunen Govone følger grænsen den vej, der fører til Montebertola i sydøstlig retning til skæringspunktet med Craviano-kommunevejen, som den følger østpå indtil Govone-kirkegården. Den fortsætter i sydøstlig retning langs provinsvejen, der går fra Govone til Priocca gennem San Pietro di Govone og følger vejen i syd-sydøstlig retning til forbindelsespunktet med provinsvej nr. 2 (tidligere nr. 231) i Priocca-området. Den følger vej nr. 2 i sydlig retning til forbindelsespunktet med Via Pirio, indtil den i sydøstlig retning i Madonnina forenes med provinsvejen Priocca/Magliano Alfieri. Den følger denne vej til San Bernardo i Magliano Alfieri og fortsætter i sydvestlig retning ad provinsvejen Castellinaldo/Priocca/Magliano til kommunen San Michele i Castellinaldo. Ved skæringspunktet med Leschea-kommunevejen følger den en sydøstlig retning mod den kommunale kirkegårdsvej indtil Santa Maria i nærheden af kirken (højdekurve 196 m) i kommunen Magliano Alfieri. Derefter fortsætter den i sydøstlig retning ad Via Moisa og følger den i sydlig retning til landsbyen Borgata San Pietro (højdekurve 214 m) og videre helt til San Carlo della Serra og fortsætter til grænsen med kommunen Castagnito. Den følger grænsen mod øst indtil skæringspunktet med den nationale hovedvej nr. 231 mellem Asti og Alba og fortsætter ad hovedvejen i nordvestlig retning mod Asti, indtil den krydser floden Tanaro i Govone-området. Den følger floden mod nord indtil grænsen til provinserne Asti og Cuneo mellem Govone- og San Martino Alfieri-området.

7. Vigtigste druesort(er)

Arneis B

Nebbiolo N

8. Tilknytning til det geografiske område

»Terre Alfieri« DOC

Betegnelsen »Terre Alfieri« omfatter vindyrkningsarealet i Comunità Collinare Colline Alfieri og kommunesammenslutningen »Roero fra Tanaro e Castelli«. Det pågældende vindyrkningsareal er et vigtigt aktiv i Astis landbotradition og -kultur, nemlig traditionel vindyrkning, der har fortsat til vore dage og har opnået et godt omdømme på markedet.

Gennem en utrættelig indsats har de lokale vinavlere reddet Arneis fra at forsvinde og holdt dyrkningen af Nebbiolo i gang, hvilket har givet nye generationer et stykke lokalhistorie.

9. Andre vigtige betingelser (aftapning, mærkning, andre krav)

Undtagelse vedrørende produktionen i det afgrænsede geografiske område

Retsgrundlag:

EU-lovgivningen

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

De vinfremstillingsprocesser, der indgår i fremstillingen af »Terre Alfieri« DOCG-vine, skal udføres i drueproduktionsområdet. Disse aktiviteter kan også udføres inden for det administrative område i provinserne Asti og Cuneo, som produktionsområdet tilhører.

Emballering i det afgrænsede område

Retsgrundlag:

National lovgivning

Type supplerende betingelse:

Emballering i det afgrænsede geografiske område

Beskrivelse af betingelsen:

Aftapningen af »Terre Alfieri« DOCG-vine skal foregå i produktionsområdet.

I henhold til artikel 4, stk. 2, i Kommissionens delegerede forordning 2019/33 skal aftapning eller emballering finde sted i ovennævnte afgrænsede geografiske område med henblik på at bevare kvaliteten og sikre oprindelsen og en effektiv kontrol. De særlige kendetegn og kvaliteter, som »Terre Alfieri« BOB-vine opnår fra deres oprindelsesområde, beskyttes bedre, hvis vinen aftappes i det afgrænsede område, eftersom producenterne inden for dette område er ansvarlige for at anvende og håndhæve alle de tekniske regler for transport og aftapning og har de nødvendige faglige kvalifikationer. Ordningen med, at de kompetente myndigheder kontrollerer de erhvervsdrivende i alle produktionsled (navnlig i aftapningsfasen), er derfor mere effektiv i et begrænset område som det, hvor »Terre Alfieri« BOB produceres. Dette krav er til gavn for de erhvervsdrivende, der er opmærksomme på risiciene og ansvarlige for at opretholde betegnelsens kvalitet, med henblik på at give forbrugerne sikkerhed for vinenes oprindelse og kvalitet og deres overensstemmelse med produktspecifikationen, hvilket igen fremmer betegnelsens image og omdømme.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/16194

(1) EUT L 9 af 11.1.2019, s. 2.